**Kancelária Najvyššieho súdu Slovenskej republiky vyhlasuje pri príležitosti**

**Európskeho dňa spravodlivosti na Najvyššom súde Slovenskej republiky**

esejistickú súťaž na témy:

**„Sloboda prejavu a právo na informácie verzus spravodlivý súdny proces“**

a

**„Nový Občiansky zákonník ako výzva pre budúcnosť: ktoré hodnoty a princípy nesmú chýbať?“**

Súťaž je určená pre študentov právnických fakúlt slovenských vysokých škôl.

Autori víťazných esejí budú ocenení vecnými darmi a budú pozvaní na pracovný obed s predsedom Najvyššieho súdu Slovenskej republiky, na ktorý budú zároveň pozvaní aj zástupcovia právnických fakúlt, na ktorých títo študenti pôsobia.

Vyhodnotenie súťaže sa uskutoční v mesiaci október 2025.

Formálne kritéria eseje:

Esej možno prihlásiť do súťaže elektronicky (vo formáte .doc) jej zaslaním najneskôr **do 3. októbra 2025** na adresu: podatelna@nsud.sk, do predmetu uveďte heslo: „Súťaž“. Požadovaný typ písma je Times New Roman, veľkosť 12, riadkovanie 1.5, okraje 2.5 cm. Maximálny rozsah eseje sú 4 normostrany.

Súťažiaci musí v elektronickej podobe zaslať spolu s esejou aj písomný súhlas so spracúvaním osobných údajov podľa nariadenia č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov **(pozri priložený vzor súhlasu).**

Kancelária Najvyššieho súdu Slovenskej republiky si vyhradzuje právo neudeliť vecné dary, ak žiadna z esejí nebude po posúdení hodnotiacou komisiou spĺňať požadovanú kvalitu. V prípade neprevzatia vecného daru výhercom do 15. decembra 2025 tento prepadá v prospech vyhlasovateľa súťaže.